Publication: Magyar Közlöny
Issue: MK-2003-33 (Year: 2003, Number: 33)
Era: 1990-2004
Section: a jogalkotói mérlegelés célszerûségi szempontú felülvizsgálatára. [61/1992. (XI. 20.) AB határozat, ABH 1992, 280.,
Paragraph Index: 790

7. A Hat. szövegébõl kitûnik, hogy annak melléklete (a Hadigondozottak Közalapítványa Alapító Okirata) a határozat részét képezi, ezért az Alkotmánybíróság az állami irányítás egyéb jogi eszközének minõsülõ Hat., valamint annak melléklete alkotmányossági vizsgálatát a tartalmi összefüggésekre tekintettel együtt végezte el az alábbi kérdésekre kiterjedõen. Az indítványozó a Hat. alkotmányossági vizsgálatára irányuló indítványában egyfelõl azt kifogásolta, hogy az érdekképviseleti szervet nem vonták be a közalapítvány létrehozását megalapozó kormányzati döntés elõkészítésébe, másfelõl pedig azt, hogy a közalapítvány kuratóriumában az állami többség meghatározó az érdekképviselettel szemben. Az indítvány elsõ részét érintõen az Alkotmánybíróság utal arra, hogy következetes gyakorlata szerint az érdekképviseleti szerveknek a jogalkotás folyamatában történõ bevonására nem állapítható meg alkotmányos kötelezettség, a véleményezési és egyetértési jog törvényi szabályozásának a jogalkotás folyamán történõ figyelmen kívül hagyása önmagában nem valósítja meg az Alkotmány sérelmét.

Source: https://magyarkozlony.hu/hivatalos-lapok/f418040715726a5cf1ed1398a96b718e317289f7/dokumentumok/54009653f2ed2da21337490cb68ba53d27d0c4c0/letoltes